Al Kahf

Surat Al-Kahf (bahasa Arab:الكهف, al-Kahf, "Gua") disebut ogé Ashabul Kahf mangrupa surat ke-18 dina Al Qur'an. Sura ieu kawengku 110 ayat, kaasup golongan surah-surah Makkiyah (nu turun di Mekah). Dingaranan Al-Kahf jeung Ashabul Kahf nu hartina Pangeusi-Pangeusi Guha, dicokot tina carita nu aya dina ieu surat dina ayat 9 tepi ka 26, nyaéta sababaraha urang pamuda (The Seven Sleepers)  nu sare 309 taun.

Fadhilah ieu surat
Dina hadis sohih:  "من حفظ عشر آيات من أَوّل الكهف عُصِمَ من الدجَّال", hartina: Saha nu apal sapuluh ayat awal (surat) Al-Kahfi diriksa tina Dajjal. Dina lapad lain:  مَنْ قرأَ عشر آيات من سورة الكهف حِفظاً لم يضره فتنةُ الدجال، ومن قرأَها كلَّها دخل الجنَّة, hartina: "Saha nu maca sapuluh ayat tina (surat) Al-Kahfi moal kamadaratan fitnah Dajjal, nu maca kabéhanana asup sorga".

Ayat jeung tarjamah 

 ٱلْحَمْدُ لِلَّهِ ٱلَّذِي أَنْزَلَ عَلَىٰ عَبْدِهِ ٱلْكِتَابَ وَلَمْ يَجْعَل لَّهُ عِوَجَا
(1) Sadaya puji kagungan Alloh nu geus ngalungsurkeun al-Kitab (Al-Qur'an) ka abdi-NA, taya saeutik ogé nu pasalingsingan.
ِِقَيِّماً لِّيُنْذِرَ بَأْساً شَدِيداً مِّن لَّدُنْهُ وَيُبَشِّرَ ٱلْمُؤْمِنِينَ ٱلَّذِينَ يَعْمَلُونَ ٱلصَّالِحَاتِ أَنَّ لَهُمْ أَجْراً حَسَناً 
(2) Nu ajeg lempeng teu galideur, mangrupa ancaman ti Anjeuna, béja bungah pikeun 
nu ariman tur amal soléh bakal meunang pahala gedé.
 مَّاكِثِينَ فِيهِ أَبَداً
(3) Maranéhna cicing di jerona salailana.
وَيُنْذِرَ ٱلَّذِينَ قَالُواْ ٱتَّخَذَ ٱللَّهُ وَلَداً
(4) Jeung ancaman pikeun jalma nu nyarita Alloh ngangken anak.
 مَّا لَهُمْ بِهِ مِنْ عِلْمٍ وَلاَ لآبَائِهِمْ كَبُرَتْ كَلِمَةً تَخْرُجُ مِنْ أَفْوَاهِهِمْ إِن يَقُولُونَ إِلاَّ كَذِباً
(5) Maranéhna teu élmu kana hal éta, ogé karuhun maranéhna. Kacida gedé wadulna kalimah nu kedal tina biwir-biwir maranéhna, teu nyarita maranéhna iwal ti wadul.
فَلَعَلَّكَ بَاخِعٌ نَّفْسَكَ عَلَىٰ آثَارِهِمْ إِن لَّمْ يُؤْمِنُواْ بِهَـٰذَا ٱلْحَدِيثِ أَسَفاً
(6) Bisa jadi anjeun cilaka ku sabab sedih kingkin lantaran mikiran maranéhna nu ngabalieur mun teu iman kana ieu warta (Al Quran).
إِنَّا جَعَلْنَا مَا عَلَى ٱلأَرْضِ زِينَةً لَّهَا لِنَبْلُوَهُمْ أَيُّهُم أَحْسَنُ عَمَلاً
(7) Saéstuna Kaula ngajadikeun nu aya di marcapada minangka panghias, pikeun nguji maranéhna, saha nu pangalusna gawé (hadé).
 وَإِنَّا لَجَاعِلُونَ مَا عَلَيْهَا صَعِيداً جُرُزاً
(8) Jeung éstu Kaula ngajadikeun nu di luhureunana (marcapada) taneuh nu bulistir garing.
أَمْ حَسِبْتَ أَنَّ أَصْحَابَ ٱلْكَهْفِ وَٱلرَّقِيمِ كَانُواْ مِنْ آيَاتِنَا عَجَباً
(9) Naha anjeun nyangka éstu pangeusi guha jeung raqim téh mangrupa tanda-tanda kami nu ngahélokkeun.
 إِذْ أَوَى ٱلْفِتْيَةُ إِلَى ٱلْكَهْفِ فَقَالُواْ رَبَّنَآ آتِنَا مِن لَّدُنكَ رَحْمَةً وَهَيِّىءْ لَنَا مِنْ أَمْرِنَا رَشَداً
(10) Nalika para pamuda nyalindung dina guha, maranéhna ngadu'a: "Duh Gusti Pangéran, pasihan abdi sadaya rohmat ti Anjeun, tur mugi tiasa sampurna urusan abdi sadaya.

Poko-Poko Eusi
 Turun Al Qur'an mawa ajaran nu lempeng jeung Nabi Muhammad s.a.w, ngarepkeun imanna urang kafir. Pangancam pikeun jalma nu ngadakwa Pangéran boga anak,
 Carita matak hélok Pangeusi Guha,
 Pituduh supaya Nabi sobar dina da'wah sanajan,
 Pépéling keur Nabi s.a.w, da'wah lain pikeun gegedén wungkul
 Siloka kahirupan dunya ku cai nu turun ti langit jeung pepelakan di marcapada,
 Kajadian kiamat, makhluk bakal disogrongkeun ka payuneun Pangéran,
 Iblis nu doraka embung sujud musuh manusa,
 Akibat teu miroséa pépéling ti Alloh S.W.T,
 Nabi Musa a.s., Nabi Khidhr a.s. jeung Yusya a.s,
 Dzulqornaén jeung Ya'juj tur Ma'juj
 'Azab keur nu musyrik jeung pahala keur nu ariman
 Legana élmu Alloh S.W.T tur ibadah kudu ihlas ka anjeunna.

Tadabbur jeung Tadzakkur 
Alloh SWT dina saban mitembeyan atawa réngsé tina urusan, muji salira-NA SWT (Nu Suci tur Luhur). Pinuji dina saban urusan taya cawadeunana. Gusti SWT: Jeung kagungan-Na sadaya puji di mimiti jeung tungtung (urusan).

Kitu ogé muji salira-NA SWT nalika nurunkeun Al Qur'an ka Rosul-NA SWT nu eusina teu pabaliut, lempeng, écés témbrés. Kudu syukur kana ieu ni'mat nu pangutamana téh, Al Qur'an téa. Carana, tilu aspék syukur, percaya tur yakin ku haté, maca ku lisan tur ngamalkeun ku pagawéan kana ieu kitab. Pépéling nu peureus ogé, warta nu pikabungaheun kanu ariman tur amal soléh agéhna upah nu hadé (sorga). Maranéhna bakal cicing di jerona salalawasna.

Rujukan

Tumbu kaluar 
 library.islamweb.net
 altafsir.com/

018